इनमें 7 साल का बच्चा भी; तस्करी कर लाते समय भूख-प्यास, दम घुटने से मौत
Bulgarian police finds 18 dead migrants, all suffocated in truck बुल्गीरिया की सरकार ने शुक्रवार को बताया कि उन्हें एक ट्रक में 18 प्रवासियों की लाश मिली हैं। वहीं 34 लोगों को खराब हालत में अस्पताल में भर्ती कराया गया है।
बुल्गारिया में एक कंटेनर ट्रक में 18 अफगान नागरिकों के शव मिले हैं। मरने वालों में 7 साल का एक बच्चा भी शामिल है। बुल्गारिया सरकार ने शुक्रवार को बताया कि कंटेनर में मिले 22 लोगों को नाजुक हालत में अस्पताल में भर्ती कराया गया है। ट्रक में कुल 52 प्रवासी थे और इन्हें गैर कानूनी तरीके से बुल्गारिया लाया जा रहा था।
रिपोर्ट्स के मुताबिक, बुल्गारिया के लोकोर्सको गांव के पास ये शव मिले। स्थानीय लोगों ने पुलिस को फोन कर एक अनजान ट्रक मौजूद होने की सूचना दी थी। जब पुलिस वहां पहुंची, तो चारों तरफ लाशें बिछी हुई दिखीं। जांच में पता चला कि ट्रक में छोटे कंपार्टमेंट बनाकर लोगों को उनमें भरा गया था। बुल्गारिया के हेल्थ मिनिस्टर के मुताबिक ज्यादातर लोगों की मौत दम घुटने, और भूखे-प्यासे रहने की वजह से हुई।
ड्राइवर लोगों को तड़पते हुए छोड़कर भाग गया
न्यूयॉर्क पोस्ट की रिपोर्ट के मुताबिक ट्रक बु्ल्गेरिया की राजधानी सोफिया के कुछ दूर पर ही मिला था। ट्रक का ड्राइवर लोगों को तड़पते छोड़कर वहां से भाग गया। जब पुलिस ने बताया कि ट्रक में लोगों के लिए बनाए गए कंपार्टमेंट बड़ी-बड़ी लकड़ियों से ढ़का गया था।
डिप्टी प्रासीक्यूटर जनरल बॉरिसलोव ने बताया कि लोगों की मौत ट्रक मिलने के 10 से 12 घंटे पहले ही हो गई थी। इस मामले में अब तक बुल्गारिया के 4 लोगों को हिरासत में लिया जा चुका है।
तुर्किये होते हुए बुल्गारिया पहुंचा था ट्रक 
हेल्थ मिनिस्टर ने बताया कि मरने वालों में जो बच्चा शामिल है उसकी उम्र 6 या 7 साल है। इस घटना में जो लोग जिंदा बचे वो ठंड से कंपकंपा रहे थे। उन्होंने कई दिनों से कुछ खाया-पीया नहीं था। शुरूआती जानकारी के मुताबिक ट्रक अफगानिस्तान से चला था जो तुर्किये होते हुए कुछ दिन पहले ही बुल्गारिया पहुंचा।
ब्रिटेन में 2019 में इस तरह मिले थे 39 वियतनाम के प्रवासियों के शव
ब्रिटेन में 2019 में एक ट्रक को रोक गया तो उसमें 39 लोगों के शव मिले थे। ये लोग भी गैरकानूनी तरीके से ब्रिटेन में भी घुसने की कोशिशों में अपनी जान गवां बैठे थे।
ये खबरें भी पढ़ सकते हैं...
दो देशों में हुए हादसों में 50 माइग्रेंट्स की मौत
बुधवार को दो देशों में हुए 2 हादसों में 50 माइग्रेंट्स की मौत हो गई। जबकि 20 से ज्यादा लोग घायल हैं। मृतकों का आंकड़ा बढ़ सकता है। मीडिया रिपोर्ट्स के मुताबिक लीबिया से यूरोप जा रही एक बोट समुद्र में पलटने से 73 लोगों के मारे जाने की आशंका है। नाव में 80 लोग थे, अब तक 11 शव बरामद हुए हैं। इससे पहले सुबह पश्चिमी पनामा में बस खाई में गिरने से 39 लोगों की मौत हो गई, जबकि 20 लोग घायल हैं। पढ़ें पूरी खबर...
अमेरिका में गैर-कानूनी तरीके से घुस रहे भारतीय
अमेरिका में पिछले 11 सालों में भारतीय प्रवासियों की तादाद डेढ़ गुना ज्यादा हो गई है। अमेरिका लंबे समय से भारतीयों के लिए सबसे पसंदीदा देश रहा है। हालत ये हो गए हैं कि यहां पहुंचने के लिए लोग गलत रास्ता अपनाने लगे हैं।​​​​​​​ पढ़ें पूरी खबर...